Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 1 Pv 183/11/1105	Bratislava V, 13.7.2015
EEČ : 2-12-181-2015

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX V zo dňa 8.3.2015, spisová značka 1 Pv 183/11/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený XXXXX dňa 18.04.2008 v Bratislave uzatvoril so spoločnosťou XXXXX, so sídlom toho času XXXXX, XXXXX, leasingovú zmluvu č. LZF/08/00597, ktorej predmetom bolo jednostopové motorové vozidlo zn. Honda XL 1000V, oranžovej metalízy tmavej, EČV: XXXXX, rok výroby 2008, VIN: VTMSD02A08E270179, v obstarávacej cene 11 867 eur, na základe ktorej uhradil akontáciu vo výške 3 946,38 eur a zvyšok sa zaviazal splatiť v predpísaných 44 mesačných splátkach, pričom uhradil len 25 splátok, na základe čoho spoločnosť XXXXX, vyzvala obvineného na úhradu dlžných splátok, následne dňa 07.09.2010 doručila obvinenému predčasné ukončenie leasingovej zmluvy a vyzvala obvineného, aby odovzdal predmet leasingu, obvinený aj napriek výzve odmietol predmet leasingu odovzdať, čím spôsobil spoločnosti XXXXX, so sídlom XXXXX, XXXXX, škodu vo výške 7 665 eur. 

Uznesením prokurátora Okresnej prokuratúry XXXXX V zo dňa 8.3.2015, spisová značka 1 Pv 183/11/1105, bola určená obvinenému skúšobná doba v trvaní 24 mesiacov.
Odôvodnenie:
Poverený príslušník PZ z Obvodného oddelenia PZ XXXXX - Rusovce Okresného riaditeľstva PZ v Bratislave V uznesením sp. zn. ORP-1707/RU-B5-2011 dňa 09.03.2011 podľa § 199 ods. 1 Trestného poriadku začal trestné stíhanie pre prečin neoprávneného používania cudzieho motorového vozidla podľa § 217 ods. 1, ods. 2 písm. c/ Trestného zákona.  

	Vyšetrovateľ PZ z Odboru kriminálnej polície Okresného riaditeľstva PZ v Bratislave V uznesením sp. zn. ORP-728/2-OVK-B5-2012 dňa 19.10.2012 podľa § 206 ods. 1 Trestného poriadku vzniesol XXXXX  obvinenie pre prečin sprenevery podľa § 213 ods. 1, ods. 2 písm. a/ Trestného zákona na tom skutkovom základe, že 
dňa 18.04.2008 v Bratislave uzatvoril so spoločnosťou XXXXX, so sídlom toho času XXXXX, XXXXX, leasingovú zmluvu č. LZF/08/00597, ktorej predmetom bolo jednostopové motorové vozidlo zn. Honda XL 1000V, oranžovej metalízy tmavej, EČV: XXXXX, rok výroby 2008, VIN: VTMSD02A08E270179, v obstarávacej cene 11 867 eur, na základe ktorej uhradil akontáciu vo výške 3 946,38 eur a zvyšok sa zaviazal splatiť v predpísaných 44 mesačných splátkach, pričom uhradil len 25 splátok, na základe čoho spoločnosť XXXXX, vyzvala obvineného na úhradu dlžných splátok, následne dňa 07.09.2010 doručila obvinenému predčasné ukončenie leasingovej zmluvy a vyzvala obvineného, aby odovzdal predmet leasingu, obvinený aj napriek výzve odmietol predmet leasingu odovzdať, čím spôsobil spoločnosti XXXXX, spol. s r.o., so sídlom XXXXX, XXXXX, škodu vo výške 7 665 eur. 
 
Uznesením prokurátora Okresnej prokuratúry XXXXX V sp. zn. 1 Pv 183/11/1105 dňa 08.03.2013 bolo trestné stíhanie vedené proti obvinenému XXXXX pre prečin sprenevery podľa § 213 ods. 1, ods. 2 písm. a/ Trestného zákona podľa § 216 ods. 1 písm. a/, písm. b/, písm. c/ Trestného poriadku podmienečne zastavené a súčasne podľa § 216 ods. 2 Trestného poriadku bola obvinenému XXXXX určená skúšobná doba v trvaní 24 ( dvadsaťštyri ) mesiacov. 

	Uznesenie o podmienečnom zastavení trestného stíhania nadobudlo právoplatnosť dňa 21.05.2013. 

	Obvinený XXXXX v priebehu skúšobnej doby, ktorá mu bola v rozhodnutí o podmienečnom zastavení trestného stíhania stanovená, nebol súdne trestaný a aktuálne ani  nie je trestne stíhaný pre inú trestnú činnosť. Obvinený síce v skúšobnej dobe podmienečného zastavenia trestného stíhania, t. j. v období od 21.05.2013 do 21.05.2015, bol 4 x prejednaný pre priestupky, konkrétne pre skutky zo dňa 18.02.2015, 29.04.2015, 01.05.2015 a 12.05.2015, právne kvalifikované ako priestupky proti bezpečnosti a plynulosti cestnej premávky podľa § 22 ods. 1 zák. č. 372/90 Zb. o priestupkoch ( porušenie pravidiel cestnej  premávky ), ale vzhľadom na skutkové okolnosti, povahu a závažnosť spáchaného trestného činu a priestupkov mám za to, že obvinený v skúšobnej dobe podmienečného zastavenia trestného stíhania viedol riadny život a bez sklonu k páchaniu skutočne závažnej protispoločenskej činnosti, zvlášť, keď za spáchané priestupky bol opakovane postihnutý len v blokovom konaní a obvinený bol trestne stíhaný pre majetkovú trestnú činnosť, konkrétne pre jeden z trestných činov, zahrnutých do IV. hlavy Trestného zákona.  

Vzhľadom na tieto skutočnosti bolo potrebné rozhodnúť tak, ako je uvedené vo výrokovej časti tohto  uznesenia, lebo obvinený XXXXX splnil všetky predpoklady uvedené v ustanovení § 217 ods. 1 Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.). Právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e) Trestného poriadku. 

JUDr. Jiří Pivoňka
prokurátor